an seasamh ón gComhairle maidir le glacadh Rialacháin ó Pharlaimint na hEorpa agus ón gComhairle lena mbunaítear Clár Frith-Chalaoise an Aontais

2018/0211 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis

an seasamh ón gComhairle maidir le glacadh Rialacháin ó Pharlaimint na hEorpa agus ón gComhairle lena mbunaítear Clár Frith-Chalaoise an Aontais

(Téacs atá ábhartha maidir le LEE)

1.Cúlra

An dáta a tíolacadh an togra chuig Parlaimint na hEorpa agus chuig an gComhairle

(doiciméad COM(2018) 386 final – 2018/0211 COD): 30 Bealtaine 2018 Dáta na Tuairime ó Choiste Eacnamaíoch agus Sóisialta na hEorpa: Dáta na Tuairime ó Chúirt Iniúchóirí na hEorpa 17 Deireadh Fómhair 2018 15 Samhain 2018 Dáta an tseasaimh ó Pharlaimint na hEorpa, an chéad léamh: An dáta a glacadh an seasamh ón gComhairle: 12 Feabhra 2019 16 Márta 2021

2.Cuspóir an togra ón gCoimisiún

I gcomhthéacs an ullmhúcháin don chéad Chreat Airgeadais Ilbhliantúil eile (CAI, 2021-2027), tá sé beartaithe ag an gCoimisiún Clár Frith-Chalaoise a bhunú. Tá dhá chuspóir ghinearálta ag an gClár:

(1)Leasanna airgeadais an Aontais Eorpaigh a chosaint;

(2)Tacú le cúnamh frithpháirteach idir údaráis riaracháin na mBallstát agus le comhar idir na Ballstáit agus an Coimisiún chun a áirithiú go gcuirfear an dlí ar ábhair chustaim agus ar ábhair thalmhaíochta i bhfeidhm i gceart.

Ag eascairt go díreach as na cuspóirí ginearálta, beidh trí chuspóir shonracha ag an gClár:

(1)Calaois agus aon ghníomhaíocht neamhdhleathach eile a dhéanann difear do leasanna airgeadais an Aontais a chosc agus a chomhrac;

(2)Tacú le tuairisciú neamhrialtachtaí, lena n‑áirítear calaois, maidir le cistí bainistíochta comhroinnte agus cistí cúnaimh réamhaontachais bhuiséad an Aontais;

(3)Uirlisí a sholáthar le haghaidh malartú faisnéise agus tacaíocht a sholáthar le haghaidh gníomhaíochtaí oibríochtúla i réimse an chúnaimh riaracháin fhrithpháirtigh in ábhair chustaim agus ábhair thalmhaíochta.

Leis an gClár Frith-Chalaoise leanfar, den chuid is mó, lena bhfuil ar siúl faoin gclár caiteachais Hercule III atá i bhfeidhm faoi láthair, ar clár é lena dtacaítear le gníomhaíochtaí in aghaidh calaoise agus aon ghníomhaíocht neamhdhleathach eile a dhéanann difear do leasanna airgeadais an Aontais, agus é a chur leis an mbonn maoiniúcháin le haghaidh dhá ghníomhaíocht oibríochtúla:

(1)An Córas Faisnéise Frith-Chalaoise (AFIS), arb éard atá ann gníomhaíocht oibríochtúil ina bhfuil tacar feidhmchlár custaim TF arna bhainistiú ag an gCoimisiún chun cúraimí, a chuirtear air le Rialachán 515/97 maidir le cúnamh riaracháin frithpháirteach in ábhair chustaim agus in ábhair thalmhaíochta, a dhéanamh; agus,

(2)An Córas Bainistíochta Neamhrialtachtaí (IMS), chun go ndéanfaidh na Ballstáit tuairisciú ar chalaois agus ar neamhrialtachtaí arna mbrath agus chun go ndéanfaidh an Coimisiún bainistíocht agus anailís ar na neamhrialtachtaí sin.

3.Tráchtanna maidir leis an seasamh ón gComhairle

Leis an seasamh ón gComhairle arna ghlacadh ar an gcéad léamh, léirítear go hiomlán an comhaontú ar thángthas air ag an gcruinniú tríthaobhach idir Parlaimint na hEorpa, an Chomhairle agus an Coimisiún, cruinniú a tugadh i gcrích an 8 Nollaig 2020. Maidir le príomhphointí an chomhaontaithe sin, áirítear an méid seo a leanas: